# אברקדברה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אברקדברה (או אברקדברא) היא מילת קסם. לפי מאמיני תורת הנסתר אם היא כתובה על קמע, ביכולתה לשחרר את נושא הקמע ממחלות. יכולת זו של המילה הופיעה לראשונה בספר De Medicina Praecepta, שאותו כתב רופאו של הקיסר הרומי קרקלה, קווינטוס סרנוס.

עפ"י סרנוס, שהשתמש בכישוף כדי לטפל בחום, יש לכתוב את המילה ABRACADABRA אחת־עשרה פעמים על פיסת נייר, כשכל אות נעלמת כל פעם:

ABRACADABRA

ABRACADABR

ABRACADAB

ABRACADA

ABRACAD

ABRACA

ABRAC

ABRA

ABR

AB

A

את הנייר היה צריך צריך לקשור סביב צווארו של החולה עם פשתן. לאחר תשעה ימים, עמד החולה שכגבו לנהר הזורם מזרחה, והשליך אחורנית את הבד. כשמוססו המים את המילים, החום היה נעלם. הפופולריות של השיטה עלתה בימי הביניים, והיו אף שניסו להשתמש בה כדי לרפא את המגפה השחורה. באופן דומה בעברית:

    א ב ר א ק ד ב ר א
    א ב ר א ק ד ב ר
    א ב ר א ק ד ב
    א ב ר א ק ד
    א ב ר א ק
    א ב ר א
    א ב ר
    א ב
    א

קמע בעל צורה דומה מכיל את שמו של שברירי, השד הגורם לעיוורון, כך:

    ש ב ר י ר י
     ב ר י ר י
      ר י ר י
       י ר י
        ר י
         י

כיום המילה משמשת להטוטנים וקוסמים מאחזי עינים בדומה לביטוי "הוקוס פוקוס" על מנת להכריז על מעשה "הקסם" כביכול.

## [עריכה] מקור המילה ופירושה

אין ידיעה ודאית על מקור המילה ועל פירושה. להלן השערות אחדות בעניין זה:

- משמעות הביטוי הארמי "אברא כדברא", - שיברא כדברי - כלומר ציווי להפוך מילים למציאות. בכך יש איזכור למעשה בריאת העולם שגם הוא נעשה באמצעות "אמירות".
- מקור המילה בשמו של האל היווני אברקסס, שנקרא גם אברסקס, והתגלגל למילה אברקדברה.
- במילה מצויות ארבע האותיות הראשונות באלפבית הלטיני A-Bra-Ca-Dabra. יתכן שזהו שם של שד נושן שהיה שד המחלות.
- מקור המילה הוא ארמי: avada kedavra פירושו "אבד כמו הדיבור (או כמו המִלה)" (כלומר - המחלה תעלם כמו שהדיבור נעלם) או abra kadibra שפירושו "זה ייעשה כפי שנאמר".
- גרסה אחרת למקור הביטוי טוענת כי "אברה" הוא שיבוש של "הברכה" (בלשון סגי נהור: "הקללה"), ודברה היא המילה הארמית ל"דבר" (המחלה).
- פירוש ארמי/עברי אחר מפרש את המילה כאיזכור לשילוש הקדוש : אברא - סילוף של אב ובר (בן) קדברה - ראשי תיבות "קדוש ברוך הוא" (האב, הבן ורוח הקודש הנוצרים).

## [עריכה] הארי פוטר

בספרי הארי פוטר נעשה שימוש במלת הקסם "אבדה קדברה" למטרה אחרת: שם היא קללה שהורגת את מי שהיא פוגעת בו. הקללה היא אחת משלוש הקללות שאין עליהן מחילה, ושימוש בה נגד אדם אחר מחייב מאסר עולם בכלא הקוסמים, אזקבאן. אין דרך להתגונן מפני הקללה הזו, והיחיד שהיא פגעה בו ונותר בחיים הוא הארי פוטר עצמו.

## [עריכה] קישורים חיצוניים

- ABRACADABRA, באתר World Wide Words

מקור: http://he.wikipedia.org../../../%D7%90/%D7%91/%D7%A8/%D7%90%D7%91%D7%A8%D7%A7%D7%93%D7%91%D7%A8%D7%94.html

קטגוריה: מאגיה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Español
- Français
- Galego
- Italiano
- 日本語
- ქართული
- Lietuvių
- Nederlands
- Norsk (nynorsk)
- Polski
- Português
- Русский
- Svenska
- Türkçe